cyanic-selkie/wikianc huggingface dataset:
ஈ. த. இராசேசுவரி
தமிழ், இலக்கியம், அறிவியல் ஆகிய துறைகளிலும் சிறந்து விளங்கினார். திருமந்திரம், தொல்காப்பியம், கைவல்யம் போன்ற நூல்களிலுள்ள அறிவியல் உண்மைகள் குறித்துச் சொற்பொழிவு ஆற்றியுள்ளார். இராணி மேரி கல்லூரியில் அறிவியல் பேராசிரியாகப் பணியாற்றினார். சூரியன், பரமாணுப் புராணம் போன்ற அறிவியல் நூல்களை எழுதியுள்ளார்.
ரேவா (இசையமைப்பாளர்)
இந்தியாவின் கேரளாவிலுள்ள பாலக்காட்டை பூர்வீகமாக கொண்ட ரேவா, பல வருடங்களாக இசையமைப்பாளராக இருந்து வருகிறார். கல்லூரி நாட்களில் இருந்தே, விளம்பரங்கள், இசை தொகுப்புகள் என்று பரபரப்பாக இருந்த ரேவா, 2021 ம் ஆண்டு நடிகர் விஜய் சேதுபதி நடித்து வெளியான தமிழ் திரைப்படமான முகிழ் மூலமாக திரையுலகில் இசையமைப்பாளராக தன் பணியை ஆரம்பித்துள்ளார். 2023 ம் ஆண்டு ஜீ5 இணையதளத்தில் வெளிவந்து வெற்றிகரமாக பேசப்பட்ட வலைத் தொடரான, அயலியில் இவரது இசையமைப்பிற்காக பேசப்பட்டுள்ளார். ஷிவ் மோஹா இயக்கிய ஆசை படத்தின் இசையமைப்பாளராக தற்போது பணிபுரிந்து வருகிறார்.
தொழில்
பாலக்காடு கல்பாத்தியில் இசைக் குடும்பத்தில் பிறந்துள்ள இவரின் தாயார் சாரதாம்பாள் மற்றும் தகப்பன் விஸ்வநாதன் என்பவர்கள். இவரின் தாத்தாவின் பெயர் ஆர்.சேஷமணி என்பதாகும். ஊமையாக இருந்தாலும் அகில இந்திய வானொலியில் ஏ கிரேடு கலைஞராக இருந்த இவரின் மூலமே ரேவாக்கு இசை அறிமுகமாகியுள்ளது. சிறுவயதில் இருந்தே வயலின் இசைக்கவும், பாடல்கள் பாடவும் தொடங்கியுள்ளஇவர் பன்னிரண்டு ஆண்டுகள் கர்நாடக இசையை முறைப்படி கற்றுள்ளார், உடையலங்கார தொழில்நுட்ப படிப்பை படிப்பதற்காக சென்னையில் உள்ள தேசிய உடையலங்கார தொழில்நுட்பக் கல்லூரியில் படிக்க வந்த இவர், சென்னையில் அவரது மாமா, ராமநாதனின் ஸ்வரலயா என்ற இசைப்பள்ளியிலும், நட பிந்து என்ற இசைக் கூடத்திலும் பல்வேறு நிகழ்ச்சிகளில் கலந்து கொண்டுள்ளார். 2014 ம் ஆண்டிலிருந்து, விளம்பரம் மற்றும் பொழுதுபோக்கு ஊடகங்களில் இவரது இசை வாழ்க்கையைத் தொடங்கியுள்ளார். விளம்பரங்கள், பைலட் திரைப்படங்கள், ஆவணப்படங்கள், வீடியோ பாடல்கள், தொலைக்காட்சி தொடர்கள் மற்றும் சில விளம்பரங்கள் மற்றும் வீடியோ பாடல்களுக்கான பாடல் வரிகளுக்கு இசையமைத்துள்ளார். 2019 ம் ஆண்டிலேயே மலையாளம் மற்றும் மராத்தி திரைப்படங்களில் இசையமைப்பாளராக அறிமுகம் ஆகியிருந்தாலும், தமிழில் 2021 ம் ஆண்டு வெளியான முகிழ் திரைப்படமே அறிமுகமாகும்.
மேற்கோள்கள்
பகுப்பு:Short description matches Wikidata பகுப்பு:Articles with hCards பகுப்பு:தமிழிசைக் கலைஞர்கள் பகுப்பு:இசையமைப்பாளர்கள்
மாநில நெடுஞ்சாலை 27 (தமிழ்நாடு)
மாநில நெடுஞ்சாலை 27 அல்லது எஸ்.எச்-27(SH 27) என்பது, இந்தியாவின் தமிழ்நாடு மாநிலத்தின் பெரம்பலூர் மாவட்டத்தில் பெரம்பலூர் என்னும் இடத்தையும், சிவகங்கை மாவட்டத்தின் மானாமதுரை என்ற இடத்தையும் இணைக்கும் பெரம்பலூர்-மானாமதுரை சாலை ஆகும். தற்போது தேசிய நெடுஞ்சாலை 226 ஆக மேம்படுத்தப்பட்டுள்ளது. இதன் நீளம் 228.1  கிலோமீட்டர்கள்.
சென் குவாங்செங்
சென் குவாங்செங் (பிறப்பு 12 நவம்பர் 1971) சீனாவைச் சேர்ந்த பார்வையற்றோருக்கான உரிமைகள், மனித உரிமைகள் செயற்பாட்டாளர். சிறுவயது முதலே கண் பார்வை இழந்த சென் தாமாகவே சட்டம் படித்தவர். பெண்கள் மற்றும் வறியவர்களின் உரிமைக்காகப் போராடும் இவர் வெறுங்கால் வழக்கறிஞர் என அழைக்கப்படுகிறார். அரசின் குடும்பநலத் திட்டங்களின் பெயரில் நடைபெறும் அதிகார மீறல்களையும் கட்டாயக் கருக்கலைப்புக்களையும் எதிர்த்துப் போராடி வருகிறார்.இவர் சீனாவின் சிற்றூர்களின் நடக்கும் மனித உரிமை மீறல்களை வெளியுலகுக்கு கொண்ணர்ந்ததற்காக அறியப்படுகிறார். இவர் அமெரிக்க ரைம் இதழோடு சீனாவின் ஒரு பிள்ளை கொள்கையை விமர்சித்து, குறிப்பாக காலம் தாழ்த்திய கருக்கலைப்பை எதிர்த்துப் பேசியதால் கைது செய்யப்பட்டார். பின்னர் வேறு குற்றங்களுக்காக இவரை 4 ஆண்டுகள் சிறையில் அடைத்தனர். 2010 வெளியே வந்த இவர், சீனக் காவல்துறையின் வீட்டுக் கண்காணிப்பில் இருந்தார். 2012 ஏப்பிரல் மாதம் இவர் அமெரிக்க தூதரகத்தில் அடைக்கலம் கோரியதாக செய்திகள் தெரிவிக்கின்றன. பின்னர் தொடர்ந்த பல்வேறு பேச்சுவார்த்தைகளின் பின்பு 2012 மே 19 ஆம் திகதி இவர் ஐக்கிய அமெரிக்காவில் வந்திறங்கினார்.
மேற்கோள்கள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:சீன மனித உரிமைகள் செயற்பாட்டாளர்கள் பகுப்பு:ரமோன் மக்சேசே விருது பெற்றோர்
அலன் நொட்
அலன் நொட் (Alan Knott, பிறப்பு: ஏப்ரல் 9 1946) என்பவர் இங்கிலாந்து அணியின் துடுப்பாட்டக்காரர் ஆவார். இவர் 95 தேர்வுத் துடுப்பாட்டப் போட்டிகளிலும், 20 ஒருநாள் பன்னாட்டுத் துடுப்பாட்டப் போட்டிகளிலும், 511 முதல்தர துடுப்பாட்டப் போட்டிகளிலும், 317 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1967 - 1981 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1969 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:1946 பிறப்புகள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள் பகுப்பு:விசுடென் துடுப்பாட்டக்காரர்கள்
பாயிலின் விதி
thumb|350px|வெப்பநிலையும் திணிவும் மாறாதிருக்கும் போது அழுத்தத்திற்கும் கனவளவிற்கும் இடையிலான தொடர்பினைக் காட்டும் [[இயங்குபடம்.]]
பாயி்லின் விதி (Boyle's law) என்பது கன அளவின் மீதான அழுத்தத்துக்கு உட்படும் போது வாயுக்கள் எவ்வாறு நடந்து கொள்கின்றன என்பதை விளக்கும் விதி ஆகும். இவ்விதியின்படி மாறாத வெப்பநிலையில், ஒரு குறிப்பிட்ட நிறையுள்ள வாயுவின் அழுத்தமும் அதன் கன அளவும் எதிர் விகிதத் தொடர்பைப் பெற்றுள்ளன. இதனை 1662 ஆம் ஆண்டில் ராபர்ட் பாயில் என்னும் விஞ்ஞானி கண்டுபிடித்தார். இதனைக் கணித முறையில், P ∞  1/V, ( மாறாத வெப்பநிலையில் ) அல்லது PV = k, (ஓர் மாறிலி)
வெப்பநிலை T ஆகவும், வாயுவின் கன அளவு V1 ஆகவும் உள்ளபோது அழுத்தம் P1 ஆக இருக்கும். அதே வெப்பநிலையில் வாயுவின் கன் அளவு V2 ஆகவும் அதன் அழுத்தம் P2 ஆகவும் இருந்தால் இவ்விதியின்படி P1V1 =P2v2 = மாறிலி என்று எழுதலாம். ஓர் மூடிய நெகிழ்வான பாத்திரத்தில் வெப்பநிலையை மாற்றாமல் ஒர் குறிப்பிட்ட அளவு ( மாறாத திணிவு) வாயு அடைத்து கனவளவை குறைக்கும் போது குறிப்பிட்ட அளவு வாயு நெருங்கும் இதனால் அமுக்கம் அதிகரிக்கும் அதே போல் கனவளவை அதிகரிக்கும் போது அமுக்கம் குறையும்
பகுப்பு:வளிம விதிகள்
ஒரப்பம் ஊராட்சி
ஒரப்பம் ஊராட்சி (Orappam Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள பர்கூர் வட்டாரத்தில் அமைந்துள்ளது. இந்த ஊராட்சி, பர்கூர் சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6091 ஆகும். இவர்களில் பெண்கள் 2983 பேரும் ஆண்கள் 3108 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:பர்கூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
கோபால்ட்டு(II) பாசுப்பைடு
கோபால்ட்டு(II) பாசுப்பைடு (Cobalt(II) phosphide) என்பது Co3P2 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும், இச்சேர்மத்தினுடைய மூலக்கூற்று நிறை 238.747 கிராம்/மோல்கள் ஆகும். உயர் ஆற்றல் மற்றும் உயர் அதிர்வெண் பயன்பாடுகளில் இது ஒரு குறைகடத்தியாகப் பயன்படுவதாகக் கூறப்படுகிறது.
மேற்கோள்கள்
பகுப்பு:கோபால்ட் சேர்மங்கள் பகுப்பு:பாசுபைடுகள்
ஆன்டன் வான் லீவன்ஹூக்
ஆன்டன் வான் லீவன்ஹூக் ( Anton van Leeuwenhoek, 1632-1723), நெதர்லாந்து நாட்டைச் சேர்ந்த இயற்கை வரலாற்று ஆய்வாளரும் நுண்ணோக்கிகளை உருவாக்கியவரும் ஆவார். இவரை நுண்ணுயிரியலின் தந்தை என்பர். இவரே முதலாவது நுண்ணுயிரியலாளர் ஆவார். இவர் நுண்ணோக்கிகளை களை மேம்படுத்தியதுடன், நுண்ணுயிர்கள் என்று அழைக்கப்படும் ஒருகல விலங்குகளை முதன் முதலில் அவதானித்தவரும் இவரே. அவர், 247க்கும் மேற்பட்ட நுண் நோக்கும் கருவிகளை உருவாக்கினார்; அவற்றுள் சில, 270 மடங்குக்கும் அதிகமாக உருப்பெருக்கம் செய்யும் திறன் பெற்று இருந்தன. பாக்டீரியாக்கள், புரோட்டோசோவாக்கள், ஸ்பெர்மடோசோவாக்கள், தசைநார்கள், குருதிச் சுற்றோட்டத்தொகுதியில், மயிர்த்துளைக்குழாய்களூடாக, குருதியின் அசைவு என்பவற்றை நுண்ணோக்கியில் அவதானித்து அறிவித்தவரும் இவரே. இரத்த நாள ஓட்டம் பற்றிய விவரிப்பில், இரத்தச் சிவப்பு அணுக்களைப் பற்றியும் பதிவு செய்துள்ளார்.
வெளி இணைப்புகள்
பகுப்பு:அறிவியலாளர்கள் பகுப்பு:1632 பிறப்புகள் பகுப்பு:1723 இறப்புகள்
தசாங்கம்
தசாங்கம் என்பது மரபு வழித்தோன்றல்களின் பத்து அங்கங்களை குறிக்கும் பாடல் வகை.
கருணீகர் புராணத்தில் காணப்படும் தசாங்கம் அத்ரி மாதவ முனிவரால் கி. மு. ஆறாம் நூற்றாண்டுகளுக்கு முன்னர் இயற்றப்பட்டது. கி. பி. இரண்டாம் நூற்றாண்டில் பாரிசநாதரால் சமஸ்கிருதம் மற்றும் தமிழில் மொழிபெயர்க்கப்பட்டதாகும். கி. பி. 1909 ஆம் ஆண்டில் திரு. அ. வரதநஞ்சயப்பிள்ளை அவர்களால் மறுபதிப்பு செய்யப்பட்ட கருணீகர் புராணத்தில் பக்கம் 247ல் காணப்படுகிறது. கருணீகர்க்கு உரிய மலை, ஆறு, நாடு, நகர், மாலை, குதிரை,கொடி,  யானை, முரசு, கொடி, ஆணை முதலிய பத்து அங்கங்களை பாடலாக குறிப்பிடுகிறது.
"கனகவரை கங்கை நதி காம்பீலி நாடுசீர் கண்டவோ தனபுரந்தார் வனசமர கதிவாசி வெள்ளானை வளரன்ன மருவுகொடி வேதமுரசந் தினதினமு நீடுசீர்க் கருணீக ராணைத் தசாங்கங் கொடுத்தன்பினாற் றனமதிக மகிழ்வாகி யூகியங் கத்துடன் றணியிற் வாழ்கவென்றார்"
அதுபோல செங்குந்தர் மரபினர்ககுரிய தசாங்கங்களைக் கூறும் நூல் தசாங்கம் நூலாகும். இந்நூல் சத்திய சந்தர் என்பவரால் இயற்றப்பட்டது.
உள்ளடக்கம்
இதில் மலை, ஆறு, நாடு, நகர், மாலை, குதிரை, யானை, முரசு, கொடி, செங்கோல் ஆகிய பத்துங் கூறப்படும். இவற்றில் செங்கோல் ஒழிய மற்றைய ஒன்பதும் இரண்டாகக் கூறப்படும் சிறப்பு கவனித்தக்கது. ஒன்று விண்ணரசுக்கும் மற்றொன்று மண்ணரசுக்குமாக அமைக்கப் பெற்றுள்ளன. இதனைச் செப்பு தசாங்கம் இருவகைப் பெற்றவர் செங்குந்தரே என்னும் அடி நன்கு விளக்கும். ஒவ்வொரு பாட்டுக்கும் ஒவ்வொரு பறவையை முன்னிலைப்படுத்திக் கூறப்படுஞ் சிறப்பு பெற்றுள்ளது.
ஷட்டோல் மாவட்டம்
சாதோல் மாவட்டம் (Shahdol District) இந்தியாவின் மத்தியப் பிரதேசம் மாநிலத்தில் அமைந்துள்ளது. ஷாதோல் நகரம் இம்மாவட்டத்தின் தலைநகரம் ஆகும். இது ஒரு கோட்டமும் ஆகும்.
அமைவிடம்
இம்மாவட்டத்தின் அமைவிடம் 22.63333°N, 30.46667°W ஆகும். இம்மாவட்டத்தின் மொத்தப் பரப்பளவு 5,71 கிமீ2 ஆகும்.
மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின்படி இம்மாவட்டத்தின்,
மேற்கோள்கள்
பகுப்பு:மத்தியப் பிரதேசத்திலுள்ள மாவட்டங்கள்‎ பகுப்பு:ஷட்டோல் மாவட்டம்
திருவையாற்றுக்குடி சந்தானராமசாமி கோயில்
திருவையாற்றுக்குடி சந்தானராமசாமி கோயில் தமிழ்நாட்டில் தஞ்சாவூர் மாவட்டம், திருவையாற்றுக்குடி என்னும் ஊரில் அமைந்துள்ள ராமர் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சந்தானராமர், சீதை சன்னதிகளும், கருடாழ்வார், கிருஷ்ணன், அனுமார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. பங்குனி மாதம் ஸ்ரீராமநவமி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வெப்பங்குளம் வீரமுடைய அய்யனார் கோயில்
வெப்பங்குளம் வீரமுடைய அய்யனார் கோயில் தமிழ்நாட்டில் சிவகங்கை மாவட்டம், வெப்பங்குளம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இராசாளிப் பருந்து
இராசாளிப் பருந்து (Bonelli's eagle, Aquila fasciata) ஒரு கொன்றுண்ணிப் பறவை. தெற்கு ஐரோப்பா, ஆப்பிரிக்கா, ஆசியா ஆகிய இடங்களில் வாழ்கின்றது. இத்தாலியப் பறவையியலாளர் பிராங்கோ போநெலியை சிறப்பிக்கும் வண்ணம் இப்பறவை போநெலி கழுகு என்றும் அழைக்கப்படுகிறது. A. fasciata இனம் இரு உள்ளினங்களாகப் பிரிக்கப்பட்டுள்ளது: A. f. fasciata, A. f. renschi.
உடலமைப்பும் கள அடையாளங்களும்
கரும்பருந்தை விடச் சற்று பெரிய கழுகு (55 – 67 cm). அகன்ற இறக்கைகள், நீளமான வால், சிறிய, நீட்டிக்கொண்டிருக்கும் தலை. வேகமாக இறக்கைகளை அடித்தபடி பறக்கும், சரிவான திசையில் இறங்குகையில் வேகமாக முன்னேறும். அதிக உயரத்தில் பறக்காது. ஆண், பெண் இரண்டும் பெருமளவில் ஒரே போலிருக்கும். பெண் சிறிது பெரியதாகவிருக்கும்.
வளர்ந்த கழுகு : மேற்பகுதியும் தலையும் கபில நிறம், முதுகில் வெண்திட்டு, சாம்பல் நிற வாலில் மெல்லிய கோடுகளும் முனைக்கு அருகில் பட்டையும் இருக்கும். கீழிருந்து பார்க்கும்போது, வெண்மையான (அல்லது செம்பழுப்பு நிற) அடிப்பகுதியில் கபில நிறக் கீற்றுகள் தெரியும். (பெண் கழுகிற்கு கீற்றுகள் அதிகமாக இருக்கும்)
குழப்பம் விளைவிக்கும் பிற கழுகுகள் : தேன் பருந்து, பெரிய வல்லூறு, நெடுங்கால் வைரி ஆகியவை.
மீட்பர் லூதரனிய தேவாலயம்
மீட்பர் லூதரனிய தேவாலயம் எருசலேம் பழைய நகரிலுள்ள இரண்டாவது புரட்டஸ்தாந்து தேவாலயமாகும். இது இசுரேலிலுள்ள மூன்று செருமனிய நற்செய்தி சபைகளில் ஒன்றாகிய எருசலேம் நற்செய்தி அமைப்புக்குச் சொந்தமாகும். பேராயர் போல் பேர்டினான்ட் குரோத் (1859-1955) என்பவரால் 1893 க்கும் 1898 க்கும் இடையில் கட்டப்பட்டது. இத்தேவாலயம் அரபு, செருமனி, டேனிய மற்றும் ஆங்கிலம் பேசும் லூதரனியர்களுக்கு வீடாகவுள்ளது.
இராசாளிப் பருந்து
இனப்பெருக்கம்
பெரும்பாலும் வலசை போகாத பறவை; இந்தியாவில் உள்ளூர்ப் பறவையாகவே இது அறியப்படுகிறது.
மீட்பர் லூதரனிய தேவாலயம்
வெளி இணைப்புக்கள்
பகுப்பு:இசுரேலிலுள்ள தேவாலயங்கள்
இராசாளிப் பருந்து
A. f. fasciata காணப்படும் பகுதிகள்:
வடமேற்கு ஆப்பிரிக்கா, ஐபீரிய மூவலந்தீவு (ஸ்பெயின், போர்ச்சுகல் ஒட்டிய பகுதி) வழியாக மத்தியதரைக் கடல் பகுதிகள்; மத்திய கிழக்கு நாடுகள், அரேபியா, ஆப்கானிஸ்தான், பாகிஸ்தான் மற்றும் இந்தியா வழியாக சில தென்கிழக்கு ஆசிய நாடுகள் மற்றும் தென்கிழக்கு சீனா.
A. f. renschi காணப்படும் பகுதிகள்:
சிறு சுண்டாத் தீவுகள், தானிம்பார் தீவுகள் (இந்தோனேசியாவைச் சேர்ந்தவை)
வெளி இணைப்புகள்
பகுப்பு:கழுகுகள் பகுப்பு:தமிழ்நாட்டுப் பறவைகள் பகுப்பு:தீவாய்ப்பு கவலை குறைந்த இனங்கள் பகுப்பு:சீனப் பறவைகள் பகுப்பு:ஐரோப்பியப் பறவைகள் பகுப்பு:தமிழ்நாட்டில் காணப்படும் பறவைகள் பகுப்பு:ஆப்பிரிக்க கொன்றுண்ணிப் பறவைகள் பகுப்பு:தெற்காசியப் பறவைகள் பகுப்பு:மேற்கு ஆசியப் பறவைகள்
வசுதேவர் தேவாலயம்
வசுதேவர் தேவாலயம் (Basudev Devalaya) இந்தியாவின் அசாம் மாநிலம் நல்பாரியில் உள்ள பலிகாரியா கிராமத்தில் அமைந்துள்ள ஒரு பழமையான இந்து கோவிலாகும். இக்கோவில் வசுதேவருக்காக அர்ப்பணிக்கப்பட்டுள்ளது. 1714-1744 ஆம் ஆண்டு காலத்தில் அகோம் மன்னர் சுதன்பா இக்கோவிலைக் கட்டினார்.
வரலாறு
வசுதேவர் தேவாலயத்தில் சுவாரசியமான ஒரு கதை இணைக்கப்பட்டுள்ளது. உள்ளூர் நாட்டுப்புறக் கதைகளின்படி, ஒருமுறை மீனவரின் மீன்பிடி வலை ஏழு நாட்களுக்கு செயமங்கல் பீல் எனப்படும் குளத்தில் சிக்கிக்கொண்டது. ஏழாவது நாளில், கடா ககர் என்ற உள்ளூர்வாசி, வசுதேவர் அந்த மீன்பிடி வலையிலிருந்து விடுபட விரும்புவதாகக் கனவு கண்டார். கனவு பற்றிய செய்தி அகோம் மன்னர் சுதன்பாவுக்கும் எட்டியது. உடனடியாக அந்த இடத்தில் இருந்த இரண்டு கற்களை அகற்ற அவர் முயன்றார். ஆனால், முயற்சி தோல்வியடைந்ததால் அங்கேயே வசுதேவருக்கு கோயிலைக் கட்டினார்.
மேற்கோள்கள்
பகுப்பு:அசாமில் உள்ள இந்துக் கோயில்கள்
சேனாவதி
சேனாவதி கருநாடக இசையின் 7வது மேளகர்த்தா இராகம் ஆகும். அசம்பூர்ண பத்ததியில் 7வது இராகம் சேனாகிரிணி.
இலக்கணம்
thumb|right|250px|சேனாவதி சுரங்கள் C யிலிருந்து தொடக்கம்
உருப்படிகள்
பகுப்பு:மேளகர்த்தா இராகங்கள்
காற்பந்தாட்டங்கள்
காற்பந்தாடங்கள்:
மயிலாடும்பாறை தொல்லியல் களம்
மயிலாடும்பாறை தொல்லியல் களம் என்பது, நுண்கற்காலத்திற்கும் வரலாற்றுக் காலத்திற்கும் இடைப்பட்ட பண்பாட்டுச் சின்னங்களை உள்ளடக்கியுள்ள  ஒரு சிறப்புமிக்க   தொல்லியல் களமாகும். இந்தத் தொல்லியல் களம் தமிழ்நாட்டின்,, கிருஷ்ணகிரி மாவட்டம், பர்கூர் வட்டம், தொகரப்பள்ளி கிராமத்திலிருந்து மேற்கு திசையில், 3 கி.மீ. தொலைவில் உள்ள குன்றின் அடிவாரத்தில் அமைந்துள்ளது. கிருஷ்ணகிரி - போச்சம்பள்ளி நெடுஞ்சாலையில், அமைந்துள்ள இவ்வூர் கிருஷ்ணகிரியிலிருந்து 18.2 கி.மீ தொலைவிலும், பர்கூரிலிருந்து 13.5 கி.மீ. தொலைவிலும், குட்டூரிலிருந்து 8 கி.மீ. தொலைவிலும், அமைந்துள்ளது.
அகழாய்வு வரலாறு
மயிலாடும்பாறையில் 1980 மற்றும் 2003 ஆம் ஆண்டுகளில் ஆய்வுகள் மேற்கொள்ளப்பட்டன. இந்த ஆய்வுகளில் இக்களம் புதிய கற்காலத்தைச் சேர்ந்தது என வரலாற்றாய்வாளர்கள் இனம் கண்டுள்ளனர். 2003-ஆம் ஆண்டில் தமிழ்ப் பல்கலைக்கழகத்தைச் சேர்ந்த கா.இராஜன் இப்பகுதியில் உள்ள வாழ்விடப்பகுதிகள் மற்றும் ஈமச்சின்னங்களில் ஆய்வு மேற்கொண்டார். இந்த ஆய்வுகளின் மூலம் நுண்கற்காலம் முதல் தொடக்க வரலாற்றுக் காலத்திற்குரிய பண்பாட்டுத் தொல்பொருட்கள் கண்டறியப்பட்டன. இக்களத்தின் மேற்கே உள்ள பாறை உறைவிடங்களில் (Rock Shelters) நுண்கற்காலக் கருவிகளின் எச்சங்கள் கண்டறியப்பட்டுள்ளன. சாணாரப்பன் (சான்றோரப்பன்) மலை முகட்டில் உள்ள பாறை உறைவிடத்திலும், மலை அடிவாரத்தில் இருக்கும் கருவோட்டுப் பள்ளத்திலும் புதிய கற்கால எச்சங்கள் காணக்கிடைக்கின்றன. மலை முகட்டு பாறை உறைவிடங்களில் கீறல் குறியீடுகளும் காணப்படுகின்றன. நெகுல் சுனை என்னுமிடத்தில் காணப்படும் பாறையில் நீர்சுனை இருக்கிறது. நெகுல் சுனையின் மேற்புறத்தில் இருக்கும் பாறையின் அடியிலும், கிழக்கு பகுதியிலும் இருவேறு பாறை ஓவியங்கள் கண்டறியப்பட்டுள்ளன. இங்குள்ள செங்காவி பாறை ஓவியங்கள் புதிய கற்காலத்தையும், வெண்சாந்து ஓவியங்கள் பெரும்கற்படைக் காலத்தையும் சேர்ந்தனவாகும். இரு வேறு காலத்தைச் ஓவியங்கள் ஒருசேர ஒரே இடத்தில் காணப்படுவதன் வாயிலாக இப்பகுதியில் மக்கள் பெருங்கற்காலம் மற்றும் புதிய கற்காலங்களில் வாழ்ந்து வந்ததைத் தெரிந்துகொள்ள முடிகிறது. கருவோட்டுப் பள்ளப் பகுதியின் மண்மேடு, இரும்புக்கால வாழ்விடப்பகுதிக்கான மண்ணடுக்குகளைக் கொண்டுள்ளது. இங்கேயே ஈமச்சின்னங்களும் காணப்படுகின்றன.
மயிலாடும்பாறை 2021 ஆகழாய்வு
மயிலாடும்பாறை 2021 ஆகழாய்வினை தமிழ்நாடு அரசு தொல்லியல்துறை முன்னெடுத்துள்ளது. இரா.சிவானந்தம், தலைமையிலான இந்த அகழ்வாய்வுக் குழுவில், மயிலாடும்பாறை அகழாய்வு இயக்குனர் சக்திவேல், சீ.பரந்தாமன், ஆர்.வெங்கடகுரு பிரசன்னா ஆகியோர் பங்கேற்றுள்ளனர். இந்த அகழாய்வு 2021 ஆம் ஆண்டு மார்ச்சு மாதம் தொடங்கி செப்டம்பர் மாதம் வரை நீடித்தது.
அகழாய்வில் கிடைத்த தொல்பொருட்கள்
கல்திட்டை (Dolmen) பகுதியில் பெருங்கற்காலத்தைச் சேர்ந்த 70 செ.மீ. நீளம் கொண்ட ஓர் இரும்பு வாளை உடைந்த நிலையில் கண்டறிந்துள்ளனர். நான்கு பானைகள், மூன்று கால்களுடன் கூடிய ஐந்து மண் குடுவைகள், உடைந்த நிலையிலான மண் குவளை, நான்கு இரும்புக் கத்திகள், ஒரு கிண்ணம், கல் கோடாரி ஆகிய தொல்பொருட்களும் கண்டறியப்பட்டுள்ளன.
கதிரியக்கக் காலக்கணிப்பு
இந்தியாவில் இரும்பு பயன்பாட்டிற்கு வந்த காலம் குறித்த துல்லியமான முடிவுகளை நிறுவுவதற்கு தொல்லியல் ஆய்வாளர்கள் பல்வேறு இடங்களில் தொடர்ந்து ஆய்வுகளை மேற்கொண்டு வந்துள்ளனர். இந்தியாவின் தொல்லியல் களங்களில் மேற்கொண்ட ஆய்வுகள் வாயிலாக இரும்பு பயன்பாட்டிற்கு வந்த காலம் கி.மு. 2000 என்று கருதப்படுகிறது. தமிழ்நாட்டின் சேலம் மாவட்டம், மேட்டூர் வட்டம், மாங்காடு கிராமத்தில் இருந்த ஈமச்சின்னத்தில் மேற்கொண்ட ஆய்வின் வாயிலாக சேகரிக்கப்பட்ட இரும்பு மாதிரியை Accelerator Mass Spectrometry (AMS) பரிசோதனைக்கு உள்ளாக்கியதில்  ‘கதிரியக்க அலகு காலக்கணக்கீட்டின்’ (Radiometric Dating) சராசரி அளவீட்டுக்காலம் கி.மு. 1510 என்று உறுதிப்படுத்தப்பட்டுள்ளது.
மயிலாடும்பாறையில் 2021 ஆம் ஆண்டு தமிழ்நாடு அரசு தொல்லியல் துறையினர் மேற்கொண்ட அகழாய்வுத் தளத்தின் நான்காம் பகுதியில் தோண்டப்பபட்ட அகழாய்வுக் குழிகளிலிருந்து (Trench) இரண்டு தொல்பொருள் மாதிரிகள் (Samples) முறையே 104 செ.மீ மற்றும் 130 செ.மீ ஆழத்திலிருந்து சேகரிக்கப்பட்ட்டன. சேகரிக்கப்பட்ட இரண்டு தொல்பொருள் மாதிரிகள் அமெரிக்காவிலுள்ள புளோரிடா மாநிலத்தின் மியாமி நகரிலுள்ள, பீட்டா பகுப்பாய்வு சோதனை ஆய்வகத்தில் (Beta Analytic Testing Laboratory) கதிரியக்க அலகு காலக்கணக்கீடு ஆய்வுக்கு உட்படுத்தப்பட்டன. இந்த இரண்டு மாதிரிகளின் "மைய அளவீட்டுக் காலம்" (Mid-range Calibrated Dates) முறையே கி.மு 1615 மற்றும் கி.மு 2172 என்பதனை ஆய்வு முடிவுகள் உறுதிப்படுத்தியுள்ளன. மொத்தத்தில் இரும்பு பயன்பாட்டிற்கு வந்த காலம் கி.மு. 2172-ஆம் ஆண்டு என்று உறுதிப்படுத்தப்பட்டுள்ளது. இதன் வாயிலாக 4200 ஆண்டுகளுக்கு முன்பே தமிழகத்தில் இரும்பு பயன்பாட்டிற்கு வந்துள்ளது என்று உறுதியாகச் சொல்ல முடிகிறது.
4200 ஆண்டுகளுக்கு முன்பே தமிழ்நாட்டில் இரும்பு பயன்பாட்டில் இருந்தது உறுதியான காலக்குறிப்பிற்கான சான்றுகளுடன் 4200 ஆண்டுகளுக்கு முன்பே தமிழ்நாட்டில் இரும்பு பயன்பாட்டில் இருந்தது என்பதை ‘கதிரியக்க அலகு காலக்கணக்கீடு’ மூலம் அறிய முடிகிறது.
ஆய்வறிக்கை
மயிலாடும்பாறை தொல்லியல் ஆய்வுகளின் முடிவுகளுக்கான அகழாய்வு அறிக்கை:
“மயிலாடும்பாறை” - வேளாண் சமூகத்தின் தொடக்கம் / தமிழகத்தில் 4200 ஆண்டுகள் பழமை வாய்ந்த இரும்புக்காலப் பண்பாடு. (தொல்லியல் துறை வெளியீடு எண் : 333; முதல் பதிப்பு : 2022). பதிப்பாசிரியர்கள்: பேராசிரியர் கா. இராஜன், முனைவர் இரா.சிவானந்தம், க. சக்திவேல், சீ.பரந்தாமன், கி.பாக்கியலட்சுமி. தொல்லியல் துறை, தமிழ்நாடு அரசு, சென்னை – 600 008
2022 ஆம் அண்டு மே மாதம் 09 ஆம் தேதி கா.இராஜன் தலைமையிலான தொல்லியியல் ஆய்வு குழுவினர் படைத்து வழங்கிய, மயிலாடும்பாறை அகழாய்வு முடிவுகளை தமிழக முதலமைச்சர் 110 விதியின் கீழ் சட்டப்பேரவையில் வெளியிடப்பட்டார்.
முடிவுகள்
கதிரியக்க அலகு காலக்கணக்கீட்டின் வாயிலாக தமிழ்நாட்டில் இரும்பின் காலம் 4200 ஆண்டுகள் என்றும், புதிய கற்காலம் இதைவிட முந்தையது என்ற செய்தி மயிலாடும்பாறை ஆய்வறிக்கை மூலம் தெரிய வருகிறது. தொல்லியல் களத்தின் மாதிரிகளிலிருந்து உறுதிப்படுத்தப்பட்ட காலக்கணிப்பு சோதனை முடிவுகள், இரும்புக் காலத்தின் தொடக்கம், மற்றும் புதிய கற்காலத்தின் பிற்பகுதியிலிருந்து இரும்புக் காலத்திற்கு மாறியதற்கான அத்தாட்சி ஆகும். இதன் வாயிலாக, புதிய கற்காலத்தின் பிற்பகுதி கி.மு. 2200 என்று இனம் கண்டறியப்பட்டுள்ளது. கருப்பு - சிவப்பு பானை இனங்கள் இரும்புக்காலத்தில் அறிமுகப்பட்டது என்று பரவலாக நம்பப்பட்டது. இதற்கு மாறாக கருப்பு - சிவப்பு பானை இனங்கள் புதிய கற்காலத்தின் பிற்பகுதியிலேயே அறிமுகப்படுத்தப்பட்ட செய்தியும் இந்த ஆய்வறிக்கை வாயிலாக தெரிய வருகிறது.
வெளி இணைப்புகள்
பகுப்பு:தமிழக தொல்லியற்களங்கள் பகுப்பு:இந்தியத் தொல்லியற்களங்கள் பகுப்பு:கிருஷ்ணகிரி மாவட்டம் பகுப்பு:தொல்லியல்
திடீர் நினைவகம்
thumb|right|ஒரு [[யுஎஸ்பி ஃபிளாஷ் டிரைவ். இடது பக்கம் உள்ளது திடீர் நினைவகம். வலது புறம் உள்ளது திடீர் நினைவகம் செயலி.]]
திடீர் நினைவகம் (flash memory) என்பது ஒரு வகை படிப்பு நினைவகம் (ROM). ஒரு பதிமுறைமையில் திடீர் நினைவகத்தில் தொடக்க நிரற்றொடரை (bootup code) பதிந்துக் கொள்ளப்படுகிறது. இவ்வகை நினைவகங்கள் புகைப்படக்கருவிகள், அலைபேசிகள், சலவைப்பெட்டிகள், சீருந்து பதிமின்னணுவில் (car embedded electronics), பொதுவாக அனைத்து பதிபயனகங்களில் (embedded applications) பிரபலமாகிவிட்டது.
இரண்டு வகைகளான திடீர்நினைவகச் சாதனங்கள் தயாரிக்கப்படுகின்றன. முதல் வகை இல்லல்லது திடீர்நினைவகம். முதல் வகை இல்லல்லது திடீர்நினைவகம் (NOR flash). இதில் நிரற்றொடர் செயற்பாடு (code execution) விரைவானது. ஆனால் அழிப்பு மந்தமானது. கடந்த ஆண்டுகளாக இந்த வகை திடீர் நினைவகம் பிரபலமாக இருந்து வந்தது. அண்மைக் காலங்களாக இல்லும்மை திடீர்நினைவகம் (NAND) மிகவும் புழக்கத்தில் பயன்பட்டு வருகிறது. இவ்வகை திடீர்நினைவகம் இல்லும்மை வகையை விட அதிகக் கொள்ளளவில் கிடைக்கிறது.
வரலாறு
டாக்டர் Fujio Masuoka 1980ஆம் ஆண்டு தோஷிபாவில் வேலை செய்யும் போது திடீர் நினைவகம் (இல்லல்லது திடீர்நினைவகம் மற்றும் இல்லும்மை திடீர்நினைவகம்) கண்டுபிடிக்கப்பட்டது.
தொகுதி அழிப்பு
திடீர் நினைவகம் பன் வழி முறையில் திட்டமிடப்பட்ட ஒரு பைட்டை பயில முடியும் ஆனால் ஒரு பிட்டை அழிக்க முழு பகுதியை அழிக்க வேண்டியுள்ளது. அழிவுபட்டபின் முழு பகுதியும் எண் ஒன்றால் அக்ரமிப்பு செய்யப்படுகிறது ,இதன் பிறகு திட்டமிடல் செய்துகொள்ளமுடிகிறது.ஒருபொழுது ஒரு பிட்டை ஒன்றனால் மறுபடியும் அதை புஜியம் ஆக மாற்ற ழூழு பகுதியையும் அழிக்கவேண்டியுள்ளது.
நினைவக உடைகள்
மற்றொரு வரையறை என்னவென்றால் கட்டுப்பாடான நிரல் அழித்தல் சுழற்சி, அதாவது 1,00,000 முறை மட்டுமே அழிக்கும் திறன் மிகுந்தால் நினைவக உடைகள் எற்படும். இன்று இது 10 லட்சமாக உயர்வு கண்டுள்ளது.
கீயூம் பாறு ஆந்தை
கீயூம் பாறு ஆந்தை (Hume's hawk-owl) அல்லது கீயூம் ஆந்தை (நினாக்சு அப்சுகுரா) என்பது அந்தமான் தீவுகளில் காணப்படும் உண்மையான ஆந்தைக் குடும்பத்தில் உள்ள ஒரு ஆந்தை சிற்றினம் ஆகும். இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும். வாழ்விட இழப்பு காரணமாக இது அரிதாகி வருகிறது.
உலூசி கிரீன்
உலூசிண்டா "உலூசி" மே கிரீன் (Lucinda "Lucie" May Green) (பிறப்பு:1975) ஒரு பிரித்தானிய அறிவியல் பரப்புரையாளரும் சூரிய ஆராய்ச்சியாளரும் ஆவார். இவர் 2005 இல் இருந்து அரசு கழகத்தின் இலண்டன் பல்கலைக்கழகக் கல்லூரியில் உள்ள முல்லார்டு விண்வெளி அறிவியல் ஆய்வகத்தில் பல்கலைக்கழக ஆராய்ச்சியாளராக உள்ளார் (முன்பு அரசு கழகத்தின் டோரத்தி காட்ஜுகின் ஆய்வாளர்). இவர் அந்த ஆய்வகத்தின் பொதுமக்கள் தொடர்பு திட்டத்தை நடத்துகிறார். இவர் ஐரோப்பிய இயற்பியல் கழகத்தின் ஐரோப்பியச் சூரிய இயற்பியல் பிரிவின் குழும உறுப்பினராக அமர்கிறார். இவர்இலண்டன் அறிவியல் அருங்காட்சியகத்தின் அறிவுரைக் குழுமத்திலும் உள்ளார்.
விருது பெற்ற அறிவியல் எழுத்தாலரும் வானொலி, தொலைக்காட்சி பேச்சாளரும் அறிவியல் பரப்புரையாளரும் ஆகிய கிரீன், வனியலையும் விண்வெளி அறிவியலையும் ஆர்வமிக பொதுமக்களிடம் கொண்டுசெல்வதில் வல்லவர் ஆவார். Perhaps best known for her work on இவர் 2013 இல் நடாத்திய இரவு வானம் (The Sky at Night) நிகழ்ச்சி வழியாக சர் பாட்ரிக் மூருக்குப் பின்னர் மிகவும் புகழெய்திய முதல் பெண்மணியாவார்.
இவர் முதன்மையாக சூரிய வளிமண்டல செயல்பாடுகள் பற்றிக் கவனம் குவித்தது. குறிப்பாக சூரிய ஒள்முகட்டின் பொருண்மை உமிழ்வும் அந்த உமிழ்வை முடுக்கிவிடும் சூரியக் காந்தப்புல மாற்றங்களும் குறித்து அமைந்தது.
இளமையும் கல்வியும்
இளமையில் விலங்குகளின்பால் ஆர்வம் கொண்டிருந்த இவர், பெட்போர்டுசயரில் இருந்த மங்கை அலைசு ஆர்ப்பர் பள்ளியில் படித்தார். இவர் பள்ளிக் கல்வியில் 9 GCSE களும் 4 A-மட்டங்களும் 1 AS தரமும் கலையிலும் இயற்பியலிலும் பெற்றுள்ளார்.
வாழ்க்கைப்பணி
சூரிய இயற்பியலில் முனைவர் பட்டம் பெற்றதும், கிரீன் கார்டிப் பலகலைக்கழகத்தின் இயற்பியல், வானியல் பள்ளியில் சேர்ந்தார். கிரீன் பிறகு பவுல்கேசு தொலைநோக்கித் திட்ட்த்தின் ஒருங்கிணைப்பாளரானார். இத்திட்டம் பள்ளிகள் 2-மீட்டர் வகை தொலைநோக்கிகளைப் பயன்படுத்தி வானியல் நோக்கீடுகள் செய்ய உதவியது. இந்த்த் திட்டத்துக்கான பவுல்கேசு வடக்கு தொலைநோக்கி அவாயிலும் பவுல்கேசு தெற்கு தொலைநோக்கி ஆத்திரேலியவிலும் அமைந்தன.
2005 இல் இருந்து அரசு கழகத்தின் இலண்டன் பல்கலைக்கழகக் கல்லூரியில் உள்ள முல்லார்டு விண்வெளி அறிவியல் ஆய்வகத்தில் பல்கலைக்கழக ஆராய்ச்சியாளராக உள்ளார் (முன்பு அரசு கழகத்தின் டோரத்தி காட்ஜுகின் ஆய்வாளராக இருந்துள்ளார்). இவரது நடப்பு ஆய்வு சூரிய வளிமண்டலக் காந்தப்புலங்கலின் பாங்கை கருப்பொருளாகக் கொண்டமைகிறது. இந்தக் காந்தப்புலங்கள் அவ்வப்போது வெளியேறும்போது சுரிய ஒளிமுகட்டின் பொருண்மை உமிழ்வை ஏற்படுத்துகிறது; இவர் இந்நிகழ்வுக்கும் புவிக்காந்தச் செயல்பாடுகளுக்கும் உள்ள உறவை ஆய்ந்து புவி உயிரினங்களின் இவற்றின் தாக்கத்தைப் பகுத்தாய்கிறார்.
இவர் ஐரோப்பிய இயற்பியல் கழகத்தின் ஐரோப்பியச் சூரிய இயற்பியல் பிரிவின் குழும உறுப்பினராக அமர்கிறார். இவர்இலண்டன் அறிவியல் அருங்காட்சியகத்தின் அறிவுரைக் குழுமத்திலும் உள்ளார்.
பணிகள்
கிரீனின் பணிப்பட்டியல் கீழே தரப்படுகிறது:
ஆராய்ச்சி வெளியீடுகள்
கிரீனின் அறிவியல் வெளியீடுகள் கீழே தரப்படுகின்றன:
2014 2013 2012 2011 2010 2009 2008 2007 2005 2004 2003 2002 2001 Before 2001
வெளி இணைப்புகள்
பகுப்பு:வாழும் நபர்கள் பகுப்பு:பிரித்தானிய இயற்பியலாளர்கள் பகுப்பு:பிரித்தானிய வானியலாளர்கள் பகுப்பு:பெண் வானியலாளர்கள் பகுப்பு:பிரித்தானியப் பெண் அறிவியலாளர்கள் பகுப்பு:1975 பிறப்புகள்
நாடின் கார்டிமர்
நாடின் கார்டிமர் (Nadine Gordimer, நதீன் கோர்டிமர், நடின் கோர்­டிமர் 20 நவம்பர், 1923 - சூலை 13, 2014) தென்னாப்பிரிக்காவைச் சேர்ந்த பெண் எழுத்தாளர் ஆவார். தென்னாப்பிரிக்க அரசின் நிறவெறிக்கொள்கையை எதிர்த்து எழுதியவர். 1991 இல் இலக்கியத்துக்கான நோபல் பரிசு வென்றவர். 1974 இல் புக்கர் பரிசு இவருக்கு வழங்கப்பட்டது. இலக்கியத்தோடு அர­சியல் நட­வ­டிக்­கை­க­ளிலும், சமூக அபி­வி­ருத்தி விட­யங்­க­ளிலும் ஊக்கம் காட்டியவர். தென்­னா­பி­ரிக்­காவில் வெள்­ளையர் ஆட்சி நடை­பெற்ற கால­கட்­டத்தில் சுதேச கறுப்பு இன­மக்­க­ளுக்கு எதி­ராக மேற்­கொள்­ளப்­பட்ட பல்­வேறு இன ஒதுக்கல் முகங்­க­ளையும் 15 நாவல்கள், பல சிறு­க­தைத்­தொகுதி, கட்­டுரை நூல்கள் மற்றும் படைப்­புக்கள் மூலம் வெளிக்­கொ­ணர்ந்தவர்.
பிறப்பு
தென்னாப்பிரிக்காவில் ஸ்பிரிங்க்சு என்னும் ஊரில் பிறந்தார். கார்டிமரின் தாய் தந்தையர் யூத இனத்தைச் சேர்ந்தவர்கள். கார்டிமரின் தாயார், கருப்பின மக்கள் கல்வி பெறமுடியாமல் அல்லல் உறுவதைக் கண்டு வருந்தி கருப்பினக் குழந்தைகளுக்காக மழலைப் பள்ளியைத் தொடங்கினார். தாயைப் போல கார்டிமரும் கருப்பின மக்கள் படும் துன்பதைக் கண்டு வருந்தினார். அந்தப் பரிவும் அன்பும் அவர் வாழ்வின் இறுதி வரை தொடர்ந்தன. அவருடைய புதினங்களிலும் கதைகளிலும் நிறவெறியினால் ஏற்படும் கறுப்பின மக்களின் அவலங்களை விவரித்து எழுதினார்.
கல்வி
இவர் கத்­தோ­லிக்க கன்­னியர் மட பாட­சாலை ஒன்றிலேயே கல்வி கற்றார். பின்னர் விற்­வாட்­டர்ஸ்ரான்ட் பல்­க­லைக்­க­ழ­கத்தில் ஒரு­வ­ருட காலம் படித்தார். ஆனாலும் இவர் அங்கு தனது பட்ட படிப்பை பூர்த்தி செய்­ய­வில்லை.
படைப்புகள்
இளம் அகவையிலேயே எழுதத் தொடங்கினார். இவ­ரது இரு­தயம் பல­வீ­ன­மாக இருந்­தது எனக்­கா­ரணம் காட்டி இவரது தாயார் இவரை பெரும்­பாலும் வெளியில் செல்­லாத­வாறு வீட்­டி­லேயே தங்­க­வைத்தார். தனி­யாக வீட்­டுக்குள் அடைபட்டு கிடந்த நடின் கோர்­டிமர் கதைகள் எழுத ஆரம்­பித்தார். இவர் தனது 15 வது வய­தி­ல், 1937 இல் சிறுகதை எழுத ஆரம்பித்தார். 16 வது வய­தி­ல் வாழ்ந்­தோ­ருக்கான இவரது படைப்பு பிரசுரமானது. கார்டிமரின் முதல் கதை அவருடைய 15 ஆம் அகவையில் வெளி வந்தது. 24 நூல்கள் எழுதியுள்ளார். அவற்றில் புதினங்கள் மட்டும் 15 ஆகும். மூன்று புத்தகங்கள் நிறவெறி அரசினால் தடை செய்யப்பட்டன. இவருடைய படைப்புகள் 30 மொழிகளில் மொழியாக்கம் செய்யப்பட்டுள்ளன. சிறப்பு முனைவர் பட்டங்கள் 15 க்கும் மேல் இவருக்கு வழங்கப்பட்டன. இவரது கதைகள் பெரும்­பாலும் உள்ளூர் தென்­னா­பி­ரிக்க சஞ்­சி­கை­களில் பிர­சு­ர­மா­கின. இச்­சி­று­க­தை­களில் பல தொகுக்­கப்­பட்டு "நேருக்கு நேர்" (Face To Face) என்னும் பெயரில் 1947 இல் பிர­சு­ரிக்­கப்­பட்­டது. 1951 இல் நியூயோக்கர் பத்­தி­ரிகை இவர் எழு­திய ஏ வாட்சர் ஒவ் த டெட் என்ற கதையை ஏற்றுப் பிர­சு­ரித்­தது. இதன் மூலம் இவர் பர­வ­லாக பொது­மக்­களால் அறி­யப்­பட்ட ஒரு எழுத்­தா­ளரானார். இவரின் முத­லா­வது நாவலான தி லையிங் டேயிஸ் 1953ஆம் ஆண்டு நூலாகப் பிர­சு­ரிக்­கப்­பட்­டது.
வாழ்க்கை
இவர் 1949 இல் ஜெரால்ட் காவ்றன் என்ற பல் வைத்­தி­யரை திருமணம் ­பு­ரிந்தார். இத்­தி­ரு­ம­ணத்தின் மூலம் 1950 இல் இவரது மகள் ஒறியன் பிறந்தாள் (1950). மூன்று வரு­டத்தின் பின் இவரது மணவாழ்வு முறிந்து விட்டது. 1954 இல் மீண்டும் இவர் மிகவும் மதிப்­புப்­பெற்ற ஓவிய வியா­பா­ரியான றீன்ஹோல்ட் கஸ்ஸிறர் என்­ப­வரைத் திரு­மணம் புரிந்தார். இம்­மண வாழ்க்கை றீன்ஹோல்ட் கஸ்ஸிறர் 2001 இல் நோயுற்று இறக்­கும்­வரை நீடித்­தது. இத்­தி­ரு­ம­ணத்தின் மூலம் 1955 இல் இவரது மகன் ஹூகோ பிறந்தான். ஹூகோ நியூ­யோர்க்கில் திரைப்­படத் தயா­ரிப்­பா­ள­ராக உள்ளார்.
பிற ஈடுபாடுகள்
எழுத்து உரிமை, பத்திரிகை சுதந்திரம் ஆகியவற்றுக்காகவும் குரல் கொடுத்தார். எச் ஐ வி, எயிட்சு போன்ற நோய்களை ஒழிக்க விழிப்புணர்வை ஏற்படுத்தினார். ஒரு தனி நாடோ, சமுதாயமோ, கண்டமோ தனித்த ஒரு மனிதப் பண்பாட்டைப் பிற நாடுகளுக்குப் போதிப்பதும் பரப்புவதும் கூடாது என்னும் கருத்தை வலியுறுத்தினார். கார்டிமர் தனிமையை விரும்புபவர். எளிதில் நட்புக் கொள்ள மாட்டார். பல ஆண்டுகள் சிறையில் இருந்து விடுதலைப் பெற்ற நெல்சன் மண்டேலாவை நேரில் சந்தித்து வாழ்த்துக் கூறினார்.
ஆவணப்படங்கள்
நடின் கோர்­டிமர் தனது மக­னுடன் இணைந்து இரண்டு ஆவ­ணப்­ப­டங்­களைத் தயா­ரித்­தி­ருக்­கிறார்.
வெளியிணைப்புகள்
பகுப்பு:நோபல் இலக்கியப் பரிசு பெற்றவர்கள் பகுப்பு:நோபல் பரிசு பெற்ற பெண்கள் பகுப்பு:நோபல் பரிசு பெற்ற தென்னாப்பிரிக்கர்கள் பகுப்பு:தென்னாப்பிரிக்க எழுத்தாளர்கள் பகுப்பு:1923 பிறப்புகள் பகுப்பு:2014 இறப்புகள் பகுப்பு:புக்கர் பரிசு பெற்றவர்கள் பகுப்பு:பெண் எழுத்தாளர்கள் பகுப்பு:வரலாற்றில் பெண்கள் பகுப்பு:நோபல் பரிசு பெற்ற யூதர்கள்‎
ஜபல்பூர்
ஜபல்பூர் (Jabalpur, जबलपुर) இந்தியாவின் மத்தியப் பிரதேச மாநிலத்தில் உள்ள ஓர் நகரமாகும். இது இந்தூர் மற்றும் போபாலை அடுத்து மத்தியப் பிரதேசத்தில் உள்ள மூன்றாவது மிகப் பெரிய நகரமாகும். இந்நகரம் இந்தியாவின் நடுப்பகுதியில் உள்ள மகாகௌசால் பகுதியில் மாநிலத்தின் கிழக்குப் பகுதியில் அமைந்துள்ளது. ஜபல்பூர் கோட்டம் மற்றும் மாவட்டத்தின் தலைநகரமாகவும் விளங்குகிறது.
வரலாற்றில், கல்ச்சூரி, கோண்டா பேரரசுகளின் மையமாக விளங்கிய ஜபல்பூர் மராத்தாக்கள் மற்றும் முகலாயர்களின் ஆட்சியில் மாறிமாறி இருந்து வந்தது பத்தொன்பதாம் நூற்றாண்டின் துவக்கத்தில் பிரித்தானியர்களால் பிடிக்கப்பட்டு ஜுப்பல்போர் என ஆட்சியின் பாசறை நகரமாக உருவாக்கப்பட்டது. விடுதலை இயக்கத்தின் போது சுபாசு சந்திரபோசை காங்கிரசின் தலைவராக முதல்முறை தேர்ந்தெடுத்த திரிபுரி மாநாடு இங்கு தான் நடைபெற்றது. இந்திய விடுதலைக்குப் பிறகு ஜபல்பூரைத் தலைநகரமாகக் கொண்டு மகாகோசல் மாநிலம் அமைக்கப்பட வேண்டும் என்ற கோரிக்கை இருந்து வருகிறது. 1990-ஆம் ஆண்டு மண்டல் ஆணைக்குழு பரிந்துரைகளுக்கு எதிரான போராட்டத்தில் பன்னிரெண்டு பதின்ம வயதினர் தானேயிட்டுக்கொண்டு தீயில் மாண்டதை அடுத்து தேசிய அளவில் கவனம் பெற்றது.
வெளியிணைப்புகள்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும் பகுப்பு:ஜபல்பூர் மாவட்டம்
கலிகந்து புனித பேதுரு தேவாலயம்
கலிகந்து புனித பேதுரு தேவாலயம் சீயோன் மலை சரிவில் எருசலேம் பழைய நகருக்கு வெளியே அமைந்துள்ள ஓர் உரோமன் கத்தோலிக்கம் தேவாலயமாகும்.
குறிப்புக்கள்
பகுப்பு:இசுரேலிலுள்ள தேவாலயங்கள்
புலி வால் கடல்குதிரை
பரவல்
இது இந்தியா, இந்தோனேசியா, மலேசியா, பிலிப்பீன்சு, சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் அலை குறைந்த நீர்வாழ் படுகைகள் மற்றும் பவளப் பாறைகள் ஆலும். இது வாழ்விட இழப்பால் அச்சுறுத்தப்படுகிறது.
விளக்கம்
புலி வால் கடல்குதிரை நீர்காட்சி வளரிடங்களில் 1.5 வருடங்களும் இயற்கையாக வாழும் இடங்களில் 1 முதல் 5 வருடங்கள் வரை வாழ்கிறது. இது பிற விலங்களுக்கு பாதிப்பில்லாதது. வெப்பமணடல் பகுதிகளில் இது வாழ்கின்றது. புலி வால் கடல்குதிரை அதிகபட்ச அளவு 18.7 செ.மீ. வளரக்கூடியது. இதன் மூக்கு தலை நீளம் 2.2; உணவை உறிஞ்சுவதற்கு இது பயன்படுகிறது. இவை சிறிய மீன், பவளம், சிறிய இறால் மற்றும் மிதவை உயிரிகள் ஆகியவற்றை உண்ணுகின்றன. மிகவும் பொதுவாக மஞ்சள் மற்றும் கருப்பு நிறத்தில் மாறி மாறி காணப்படும். வாலில் வயிற்றுப் பகுதியிலிருந்து காணப்படும் கோடுகள் வால் நுனி வரை உள்ளன. இந்த கடல் குதிரைகள் பொதுவாகப் பவளப்பாறைகள், கடற்பாசி அல்லது மிதக்கும் சர்காசம் ஆகியவற்றில் இணைகளாகல் காணப்படுகின்றன. இந்த சிற்றினம் இரவாடி வகையின. ஆண் கடல்குதிரை 1 முதல் 2,000 முட்டைகள் தனது மார்பில் உள்ள அடைக்கும் பையில் முட்டைகளை அடைகாக்கின்றன. கர்ப்ப காலம் 1 முதல் 4 வாரங்கள் வரை ஆகும்.
வெளி இணைப்புகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
குறும்பர் ஓவியங்கள்
குறும்பர் ஓவியங்கள் என்பது தமிழ்நாட்டின், நீலகிரி மாவட்டத்தில் வாழும் மலைவாசி மக்களான குறும்பர் இனமக்கள் வரையும் ஓவியங்களாகும். குகைகளிலும், மலைப் பாறைகளிலும் வரைந்துவந்த ஆதிவாசிகளின் பழக்கம் தொடர்ந்துகொண்டே வந்து, பின்னர் கோயில் திருவிழா, பண்டிகைகளின்போது வீட்டுச் சுவர்களில் வரையக்கூடியதாக ஆனது.
இந்த ஓவியங்கள் கொவைக்கல், கும்பதேவா, தேன் எடுத்தல், திருமணம், கொவை மனை, கெதேவா, திருவிழா என குறும்பர் பழங்குடியின மக்களின் வாழ்வியலைப் பேசுபவையாக உள்ளன. இவர்கள் தங்கள் ஓவியங்களை வரைய இயற்கை வண்ணங்களைப் பயன்படுத்துகின்றனர். ஓவியங்களுக்கு பயன்படுத்தும் வண்ணத்தை, வேங்கை மரத்தில் இருந்து எடுக்கப்படும் பிசினைக் கொண்டு தயாரிக்கின்றனர். இந்த பிசினை பதப்படுத்தி தண்ணீர் சேர்த்து பழுப்பு வண்ணத்தை உருவாக்குகின்றனர். இவர்களின் பெரும்பாலான ஓவியங்கள் பழுப்பு நிறத்திலானவை. இலைகளின் பச்சை நிறத்துக்காக சில இலைகளையே பிழிந்து சாறெடுத்து பயன்படுத்துகின்றனர். தற்போது இந்த ஓவியங்களை கேன்வாசிலும் வரைந்து ஓவியக்கண்காட்சி வழியாக விற்பனை செய்கின்றனர்.
மேற்கோள்கள்
பகுப்பு:நீலகிரி மாவட்டம் பகுப்பு:இந்திய ஓவியப் பாணிகள்
ஊசல் (நூல்)
ஊசல், என்னும் நூல் மயிலை நாதர் என்பவரால் பாடப்பட்டது. இதில் செங்குந்த குலத்தரைப் பெரும்பாலும் மன்னவராகக் கொண்டு பாடப்பட்ட செய்தி விளங்குகிறது.
உள்ளடக்கம்
செங்குந்தர் உமாதேவியார் புத்திரர் என்றும், சோழமண்டல முதலிகள் என்று இந்நூல் கூறுகிறது.
உசாத்துணை
பகுப்பு:செங்குந்தர் பற்றிய தமிழ் இலக்கியங்கள் பகுப்பு:சைவத் தமிழ் இலக்கியம்
அமர் கோ. போசு
அமர் கோபால் போசு (Amar Gopal Bose) (நவம்பர் 2, 1929 –  சூலை 12, 2013) அமெரிக்காவில் பேராசிரியராகவும் தொழில்முனைவோருமாக இருந்தவர். போசு ஒலிபெருக்கிகள் செய்து விற்கும் போசு வணிகநிறுவனத்தின் நிறுவனராகவும் தலைவராகவும் இருந்தவர். மாசாச்சுசெட்டு தொழிநுட்பக் கழகத்தில் பேராசிரியராக 45 ஆண்டுகள் இருந்தார். 2011 இல் இவர் போசு வணிகநிறுவனத்தின் பெரும்பான்மைச் சொத்தை மாசாச்சுசெட்டு தொழில்நுட்பக் கழகத்துக்கு, பங்குதாரர்-வாக்கில்லாத நற்கொடையாக அதன் கல்விப்பணிக்கும் ஆய்வுக்குறிக்கோள்களுக்குமாக அளித்தார்
2007 ஆம் ஆண்டுக்கான ஃபோர்ப்ஃசு 400 (Forbes 400) என்னும் உலகப் பணக்காரர்களின் பட்டியலில் இவர் 271 ஆம் இடத்தில் மொத்த சொத்து மதிப்பாக அமெரிக்க $1.8 பில்லியன் கொண்டவராக வரிசைப்படுத்தப்பட்டார் 2009 ஆம் ஆண்டில் இவர் இந்தப் பில்லியனர் பட்டியலில் இடம் பெறவில்லை. ஆனால் மீண்டும் 2011 ஆம் ஆண்டு ஒரு பில்லியன் அமெரிக்கத் தாலர் சொத்து உடையவராகப் பட்டியலில் சேர்க்கப்பட்டார்
இளமைக்காலமும் கல்வியும்
போசு, அமெரிக்காவில் உள்ள பென்சில்வேனியா மாநிலத்தில் உள்ள ஃபிலடெல்ஃபியா நகரில் நோனி கோபால் போசு என்பவருக்கும் ஓர் அமெரிக்கப் பெண்மணிக்கும் மகனாகப் பிறந்தார். இவருடைய தந்தையார் இந்திய விடுதலைக்கான எழுச்சிகளில் பங்குகொண்ட வங்காளியர், அரசியல் நடவடிக்கைகளுக்காக சிறை சென்றவர், ஆனால் 1920 இல் பிரித்தானிய அடக்குமுறையில் இருந்து தப்பிக்க கொல்கத்தாவை விட்டு வெளியேறி அமெரிக்காவில் குடியேறியவர். அமர் போசு, தன் 13 ஆவது அகவையிலேயே தொழில்முனையும் தன்மையையும், மின்னணுவியல் (எதிர்மின்னியியல்) துறைகளில் உள்ள ஆர்வத்தையும் காட்டினார்.
பென்சில்வேனியாவில் ஆபிங்டன் மேனில உயர்நிலைப்பள்ளியில் இருந்து தேர்ச்சி பெற்ற பின்னர், மாசாச்சுசெட்டு தொழில்நுட்பக் கழகத்தில் சேர்ந்து இளநிலை அறிவியல் (மின்பொறியியல்) (BS) பட்டத்தை 1950 களில் பெற்றார். அதன் பின் நெதர்லாந்தில் உள்ள ஐண்டோவன் (Eindhoven)இல் உள்ள பிலிப்ஃசு நிறுவனத்தின் ஆய்வுச்சாலையில் ஓராண்டு பணியாற்றினார். பின்னர் ஃபுல்பிரைட்டு (Fulbright) ஆய்வு மாணவராக இந்தியாவில் புது தில்லியில் ஒராண்டு இருந்தார். அப்பொழுதுதான் தன் பிற்கால மனைவியாகிய பிரேமா அவர்களைச் சந்தித்தார். இவர்கள் பின்னாளில் மணவிலக்கு பெற்றனர். இவர் மாசாச்சுசெட்டு தொழில்நுட்பக் கழகத்தில் நோர்பர்ட்டு வீனர் (Norbert Wiener), இயூக்கு-இங்கு இலீ (Yuk-Wing Lee) ஆகியோரின் மேற்பார்வையில் முனைவர் பட்டம் பெற்றார். இவரின் முனைவர்ப் பட்ட ஆய்வு நேர்சார்பிலா ஒருங்கியங்களப் (non-linear systems) பற்றியது.
பணிவாழ்க்கை
மாசாச்சுசெட்டு தொழில்நுட்பக் கழகத்தில் இருந்து பட்டம் பெற்ற பின்னர் அங்கேயே அவர் துணைப்பேராசிரியராகச் சேர்ந்தார். 1956 இல் இவர் உயர்மதிப்புடைய இருசெவிக் கேளொலி தரும் ஒலிபெருக்கிக் கருவிகள் வாங்கிப் பயன்படுத்தியபொழுது அவற்றின் தரம் இவருக்குப் பெரும் ஏமாற்றத்தைத் தந்தது. நேரடியாக நிகழும் நிகழ்ச்சிகளின் இயல்புத்தன்மையைச் சரியான துல்லியத்துடன் மீளுருவாக்கவில்லை என்று உணர்ந்தார். இதுவே இவரை ஒலிபெருக்கிப் பற்றிய ஆய்வுகளை மேற்கொள்ளத் தூண்டியதாகும். அப்பொழுது ஒலிபெருக்கி நுட்பத்தில் இருந்த குறைபாடுகளை முறையாக ஆய்ந்தார். இவர் செய்த ஒலிசார் ஆய்வுகளின் பயனாய் ஒரு பெரிய அரங்கில் கேட்கக்கூடிய ஒலிகளை (பொருள்களின் மீது பட்டு எதிரும் ஒலிகளின் விளைவுகளையும்) வீட்டில் கேட்கும்படியான இருசெவி கேளொலி தரும் ஒலிபெருக்கிகளைக் கண்டுபிடித்தார். ஒலிக்கேளுணர்வியல் (psychoacoustic) துறையில் இவருடைய குவியம் இருந்ததே இவர் நிறுவிய ஒலிபெருக்கி வணிக நிறுவனத்துக்கு அடிப்படையாக இருந்தது.
போசு தான் நிறுவ விரும்பிய தொழில்நிறுவனத்துக்குத் தேவைப்பட்ட முதலீட்டை நன்னம்பிக்கை முதலீட்டாளர்களிடம் (ஏஞ்சல் முதலீட்டாளர்) இருந்து பெற 1964 இல் அணுகினார். அவர்களுள் இவருடைய முனைவர்ப் பட்ட நெறியாளர் மாசாச்சுசெட்டு தொழில்நுட்பக் கழகப் பேராசிரியர் ஒய். தபிள்யூ. இலீ ( Y. W. Lee) அவர்களும் ஒருவர். இன்றளவும் போசு நிறுவனத்திற்கு முக்கியமான புத்தாக்க உரிமங்களை போசு பெற்றிருந்தார். இந்தப் புத்தாக்கக் கண்டுபிடிப்புகள் ஒலிபெருக்கியின் வகுதி (design) பற்றியும் நேர்சார்பிலா இரு-நிலை மாறுகையுடைய டி-வகுப்பு மிகைப்பிகள் (Class D Amplifiers) பற்றியதாகும். இன்று இந்த போசு நிறுவனம் உலகளாவிய பரப்பில் ஏறத்தாழ 9,000 பணியாள்களுடன் இயங்கி வரும் ஒரு தனியார் நிறுவனம். போசின் தொழில்நிறுவனம் தனியார் நிறுவனமாகவே இன்றளவும் உள்ளது, இது பற்றி 2004 இல் திரு போசு, பாப்புலர் சயன்சு என்னும் இதழுக்குத் தந்த நேர்காணலில், தான் பணம் ஈட்டுவதற்காக (மட்டும்) இத்தொழில் நிறுவனத்தை நிறுவவில்லை என்றும், தான் தொழிலில் நுழைந்ததற்கான காரணம் இதுவரை முன்பு செய்யாத, ஆர்வமூட்டுவனவற்றைச் செய்யவே என்றும் கூறினார் ("I would have been fired a hundred times at a company run by MBAs. But I never went into business to make money. I went into business so that I could do interesting things that hadn't been done before.")
இவர் போசு நிறுவனத்தின் பொறுப்பாளியாக இருந்த அதே நேரம் எம்.ஐ.டி யில் 2001 ஆம் ஆண்டுவரை பேராசிரியராகப் பணியில் இருந்தார். தன் நிறுவனத்தின் பெரும்பான்மைப் பங்கை (வாக்களிக்கவியலா பங்குகளை), எப்பொழுதும் விற்கலாகாது என்னும் கட்டுப்பாடுடன் எம்.ஐ.டி-க்கு வழங்கினார்
தனக்குத் தோன்றும் சிறந்த கருத்துகள் திடீரென்று தோன்றியவை என்றும், அவை காரணத்தின் அடிப்படையில் எழுந்தவை அல்ல என்றும், உள்ளறிவுணர்வான கருத்துகள் என்றும் கூறியுள்ளார் ("These innovations are not the result of rational thought; it's an intuitive idea." . இவருடைய மகன் வானு போசு இன்னொரு நிறுவனமான வானு நிறுவனம் (Vanu, Inc.) என்பதன் தலைவர். இது கம்பியில்லா தொழில்நுட்பத்துறையில் மென்கலன் பற்றிய பொருள்களைப் பற்றிய நிறுவனம், அலைபரப்பும் நிலையங்களில் இருந்து ஒரே நேரத்தில் கைபேசிகளுடன் தொடர்பு கொள்ளும் "GSM", "CDMA", "iDEN" போன்ற பல்வேறு தொலைதொடர்பாடல் முறைகளின் தொடர்பொழுக்கம் (புரோட்டொக்கால்) பற்றிய துறைகளில் ஒலி, தரவு முதலியவற்றைப் பரிமாறுவது பற்றிய நுட்பங்களின் அடிப்படையில் இயங்கும் நிறுவனம்.
வெளியிணைப்புகள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள் பகுப்பு:மாசாச்சுசெட்டு தொழில்நுட்பக் கழகப் பேராசிரியர்கள் பகுப்பு:வங்காளிகள் பகுப்பு:ஒலியியல் பொறியாளர்கள் பகுப்பு:இந்திய அமெரிக்கர்கள் பகுப்பு:1929 பிறப்புகள் பகுப்பு:2013 இறப்புகள் பகுப்பு:வங்காள மக்கள்
கரண் சிங் தலால்
கரண் சிங் தலால் (Karan Singh Dalal) என்பவர் பல்வால் சட்டமன்றத் தொகுதியில் இருந்து இந்திய தேசிய காங்கிரஸ் கட்சி சார்பாக அரியானா சட்டமன்ற உறுப்பினராக உள்ளார். இவர் 5 முறை சட்டமன்ற உறுப்பினராக இருந்தவர் ஆவார். முதன்முறையாக இவர் ஹரியானா விகாஸ் கட்சியின் சார்பாகப் போட்டியிட்டு வெற்றி பெற்றார். 1996 ஆம் ஆண்டில் சட்டமன்றத் தேர்தலில் வெற்றி பெற்று சட்டமன்றத்திற்குச் சென்ற போது இவர் அமைச்சரவையில் ஆய அமைச்சரானார்.
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய அரசியல்வாதிகள் பகுப்பு:அரியானா அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள்
கோமி
கோமி குடியரசு ( Komi Republic (Респу́блика Ко́ми, Respublika Komi; Коми Республика, Komi Respublika) என்பது உருசியக் கூட்டமைப்பின் தன்னாட்சி பெற்ற 14 உட்குடியரசுகளுள் ஒன்று இதன்தலைநகர்  சய்க்த்விகார் நகரம் ஆகும். குடியரசின் மக்கள் தொகை: 901,189 ( 2010 கணக்கெடுப்பு ).
புவியியல்
குடியரசின் மேற்கே உரால் மலைகள் அமைந்துள்ளது, வடக்கு மற்றும் கிழக்கில்  கிழக்கு ஐரோப்பிய சமவெளியும்,  குடியரசின் 70% வனப்பகுதியும், 15% சதுப்பு நிலப்பகுதியாகவும் உள்ளது.
இயற்கை வளங்கள்
குடியரசில் உள்ள இயற்கை வளங்கள் நிலக்கரி, கச்சா எண்ணெய்க , இயற்கை எரிவாயு தங்கம் , வைரம், மரம் போன்றவை உள்ளன. இல்கு ஒருவகை கலைமான்கள் மிகுதியாக உள்ளன, சுமார் 32.800 சதுர கிமீ பரப்பளவில் பெரும்பாலும் தைகா காடுகள் பரவியுள்ளன. குடியரசின் வடக்கி்ல் உள்ள உரால் மலைகளை 1995 இல் யுனெஸ்கோ, உலக பாரம்பரிய களம் என்று அங்கீகரித்தது, இதுவே உரசியாவின் முதல் இயற்கை உலக பாரம்பரிய களம், இது ஐரோப்பாவின் மிகப்பரந்த கன்னிக்காடாகவும் உள்ளது.
காலநிலை
குடியரசில் குளிர்காலம் நீண்டதாகவும், குளிர் மிக்கதாகவும் இருக்கும், கோடைக் காலம் குறுகியதாகவும்,  மிகவும் சூடானதாகவும் இருக்கும்.
மக்கள் வகைப்பாடு
குடியரசின் மக்கள் தொகை : 901,189 (2010 கணக்கெடுப்பு); 1,018,674 (2002 கணக்கெடுப்பு); 1,261,024 (1989 கணக்கெடுப்பு).
இனக் குழுக்கள்
2010 கணக்கெடுப்பின்படி, குடியரசில் ரஷ்ய இனக்குழுவினர் மக்கள் தொகையில் 65,1% வரை உள்ளனர். கோமி மக்கள் 23.7% மட்டுமே உள்ளனர்.குடியரசில் வாழும் மற்ற இனக்குழுக்கள் உக்ரைனியர்கள் (4.2%), தடார்கள் (1.3%), பெலாரஷ்யர்கள் (1%), பாரம்பரிய ஜேர்மனியர்கள் (0.6%), சுவாஷ் (0.6%),அசீரியர்கள் (0.6%), மற்றும் இவர்களைத்தவிர பிற சிறிய இனக்குழுக்கள் மொத்த மக்கள் தொகையில்  0.5% க்கும் குறைவாக உள்ளனர்.
மதம்
2012 இன் உத்தியோகபூர்வ கணக்கெடுப்பு படி கோமி மக்கள் தொகையில் 30.2% உருசிய மரபுவழித் திருச்சபையை பின்பற்றுகின்றனர், 4% திருச்சபை இணைப்பில்லாத பொதுவாக இருக்கும் கிருத்துவர்கள், 1% நாட்டுப்புற மதத்தினர், 1% முஸ்லிம்கள் , 1%  கிழக்கு மரபுவழி திருச்சபையினர், 1% ஸ்டாரோவிரஸ் கிருத்தவர்கள்,  0.4% கத்தோலிக்க திருச்சபையினர்  க,  41% மக்ள் ஆன்மீக, மத நாட்டம் அற்றவர்களாக உள்ளனர். 14% நாத்திகர், 6.4% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.
அரசியல்
கோமி குடியரசில் அரசாங்கத்தின் தலைவராக குடியரசு தலைவர் உள்ளார். 2010 வரை, குடியரசு தலைவராக வியாசெஸ்லவ் கைசர் இருந்தார். மாநில கவுன்சில் என்னும் சட்டமன்றம் இருக்கிறது.
பொருளாதாரம்
கோமி குடியரசின் முக்கிய தொழிற்துறைகள் எண்ணெய் சுத்திகரிப்பு, மரம், மரப்பொருட்கள், இயற்கை எரிவாயு மற்றும் மின்சார உற்பத்தி பொன்றவை ஆகும். முக்கிய தொழில்துறை மையங்களாக சய்க்த்தைவ்கார், இண்டா, பிச்சோரா, சொசொனோகிரோஸ்க், உக்காரா, வோர்குடாவில் போன்றவை விளங்குகின்றன.
போக்குவரத்து
குடியரசில் ரெயில் போக்குவரத்து நன்றாக வளர்ந்த நிலையில் உள்ளது. 1997 ஆம் ஆண்டில், மொத்த இரயில் பாதை 1,708 கி.மீ. நீளமும், சாலைகள் 4.677 கி.மீ. நீளமும் உள்ளது.
மாநில நெடுஞ்சாலை 28 (தமிழ்நாடு)
மாநில நெடுஞ்சாலை 28 அல்லது எஸ்.எச்-28 (SH 28) என்பது, இந்தியாவின் தமிழ்நாடு மாநிலத்தின் தஞ்சாவூர் மாவட்டத்தில் தஞ்சாவூர் என்னும் இடத்தையும், இராமநாதபுரம் மாவட்டத்தின் சாயல்குடி என்ற இடத்தையும் இணைக்கும் தஞ்சாவூர் - பட்டுக்கோட்டை - அறந்தாங்கி - காரைக்குடி - கல்லல் - காளையார்கோயில் - இளையான்குடி - பரமக்குடி - முதுகுளத்தூர் - சாயல்குடி சாலை ஆகும். இதன் நீளம் 248.2  கிலோமீட்டர்கள்.
பயொன்னி, நியூ செர்சி
﻿பயொன்னி ( Bayonne ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஹட்சன் கவுன்டியில் அமைந்துள்ள ஒரு நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 11.08 சதுர கிலோ மீற்றர் பரப்பளவைக் கொண்டுள்ளது. இதில் 5.80 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 5.28 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 63,024 ஆகும். பயொன்னி பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 10,858.3 குடிமக்கள் ஆகும்.
ஆளுநர் மாளிகை, பெசாவர்
பெசாவர் ஆளுநர் மாளிகை (Governor's House, Peshawar) பாக்கித்தான் நாட்டின்]] கைபர் பக்துன்வா மாகாணத்தின் தலைநகரமான பெசாவர் நகரத்தில் அமைந்துள்ள ஒரு வரலாற்றுச் சிறப்புமிக்க கட்டடம் ஆகும். இங்குள்ள இடது பக்க பள்ளிவாசலில் இருந்து தற்போது பூங்காவாக உள்ள பாலா இசார் கோட்டை வரை சுமார் 1.25 கிலோமீட்டர் நீளமுள்ள ஒரு ரகசிய சுரங்கப்பாதை உள்ளது. பெசாவர் அருங்காட்சியகத்திற்கு அருகில் ஆளுநர் மாளிகை உள்ளது. கைபர் பக்துன்க்வாவின் ஆளுநரின் அதிகாரப்பூர்வ இல்லமாகவும் செயல்படுகிறது.
பயொன்னி, நியூ செர்சி
மேற்கோள்கள்
பகுப்பு:ஹட்சன் மாவட்ட நகரங்கள்
ஆளுநர் மாளிகை, பெசாவர்
20 ஆம் நூற்றாண்டின் தொடக்கத்தில் ஆங்கிலேயர்களால் கவர்னர் மாளிகை அமைக்கப்பட்டது. மர்தான்-சித்ரல் சாலை (லோவாரி கணவாய்), அட்டாக் லாண்டி கோட்டல் இரயில் பாதை, துரோசு கோட்டை ஆகியவற்றுக்கு பொறுப்பான பத்ராசி நகரத்தின் பிரபல பிரித்தானிய ஒப்பந்ததாரர் கான் பகதூர் நவாப் அப்துல் அமீத் கான் இந்த மாளிகையைக் கட்டினார். இந்தியா முழுவதும் கட்டப்பட்ட பிரித்தானிய கட்டிடங்கள் போல பாரம்பரிய கிரேக்க-ரோமன் வடிவமைப்பில் கட்டடத்தை கட்டுவதற்காக இவர் ஒப்பந்தம் செய்யப்பட்டார்.
மேற்கோள்கள்
பகுப்பு:Coordinates on Wikidata பகுப்பு:பாக்கித்தானிலுள்ள கட்டிடங்கள்
முடவியல்
முடவியல் (orthopedics)அல்லது முடநீக்கியல் துறை, உடல் ஊனங்களைத் திருத்தும் இயலாகும். 1741-இல் பேராசிரியர் நிகோலாய் ஆண்ட்ரோ, (ஆர்த்தோஸ்', ‘பீடிஆஸ்' எனும் இரு கிரேக்கச் சொற்களைக் கொண்டு, குழந்தைகளின் ஊனங்களை நேர் செய்தல் ) என்னும் பொருள்படும் 'ஆர்த்தோபீடிக்ஸ்' ( Orthopedics or Orthopedic surgery) என்ற சொல்லை உருவாக்கினார்.
மருத்துவத் துறையில் உடல் ஊனங்களைப் பற்றிய பிரிவை முடவியல் என்றும் முடநீக்கியல் என்றும் கூறலாம். தமிழ் நாட்டில் பல மாவட்டங்களில், பண்டைய முடச்சிகிச்சை முறைகளைக் கையாளுபவர்கள், முடவைத்தியர் என்று அழைக்கப்படுகிறார்கள். இக்காலத்தில் முடநீக்கியல் அறுவைத் துறை, குழந்தைகள், பெரியோர் ஆகிய எல்லோருடைய ஊனங்களையும் திருத்துவதோடு, ஊனமுண்டாக்கும் எல்லா நோய்களுக்கும் சிகிச்சை செய்யும் துறையாகவும் விளங்குகிறது. எலும்புகளின் அமைப்பையும் சிறப்புத் தன்மைகளையும் அறிவுறுத்துவது எலும்பியலாகும்.
ஊனங்களின் காரணங்கள்
உடற்குறைகள் பொதுவாகப் பிறவிக்குறைகள் என்றும், பிறந்த பின் உண்டானவை என்றும் பிரிக்கப்படும்.
பிறவிக் குறைகள்
இவற்றின் சரியான காரணம் இன்னும் முழுமையாகத் தெளிவாகவில்லை. சில மரபுவழி உண்டான பரம்பரைக் கோளாறுகள், மற்றவை கர்ப்பப் பையில் வளரும் சிசு, பருப்பொருள், இரசாயனம் அல்லது இதர காயமுண்டாக்கும் காரணங்களால் தாக்கப்படுவதால் ஏற்படலாம். சில சான்றுகள்: பிறந்த பின்னர் நேரும் குறைகள் (இருக்கைநிலைக் குறைகள் Postural defects) : இவை வழக்கமாகத் தவறான நிலையில் உடலை இருந்துவதால் தோன்றுவன. தன் முயற்சியால் இவற்றைச் சரி செய்யமுடியும். இருக்கை வழிக்கூனல் (Postural Kyphosis), இருக்கை வழி முதுகின் பக்க வளைவு (Postural Scoliosis), இருக்கை வழிச்சப்பைப் பாதம் (Flat Foot) ஆகியனவற்றைக் குறிப்பிடலாம்.
வாத வழி ஊனங்கள்
இவை மேல் இயக்க நரம்பணு, கீழ் இயக்க நரம்பணு அல்லது புற நரம்பு களில் ஏற்படும் கோளாறுகளால் தோன்றுவன ஆகும். எடுத்துக்காட்டாக, முருக்கு வாதங்கள் (மேல் நரம்பணுக் கோளாறு) : குதி ஏற்றம் (Equinus) ஒரு நல்ல சான்று ஆகும். தொய்வு வாதங்கள் (கீழ் நரம்பணுக் கோளாறு) : இளம்பிள்ளை வாதம் இவ்வகை ஊனக்குறைகளை உண்டாக்கும். தொழுநோய் (புற நரம்புகளின் கோளாறு) : இந்தியாவில் நரம்பு வகைத் தொழுநோய் கை, கால்களின் ஊனங்களை உண்டாக்கும் முக்கிய நோயாகும்.
மூட்டு நோய்கள்
நம் நாட்டில் முடமாக்கும் முக்கியக் காரணங்களுள், எலும்புருக்கி மூட்டுக் காசநோய் (Tuberculosis of Bones and Joints) மிக முக்கியமானதாகும். எலும்புகளின் பரவலான நோய்கள் என பின்வருவனவற்றைக் கூறலாம். சில வளர்சிதை (Metabolic) மாற்றக் குறைபாடுகளும், சுரப்பி நீர்க் குறைபாடுகளும் எலும்பு ஊனங்களை உண்டாக்குகின்றன. எடுத்துக்காட்டாக, உயிர்ச்சத்துக் குறை நோய் (Ricket) வைட்டமின் 'டி' குறைவாலுண்டாகிறது. பாராதைராய்டு அதிகச் சுரப்பு, முதுமைசார் எலும்பரிப்பினாலும் எலும்புகள் வளைந்து ஊனங்கள் ஏற்படுகின்றன.
ஊனங்களின் தடுப்பு முறை
ஊனங்கள் தடுப்புமுறை மிகவும் முக்கியம், ஊனம் இருப்பின், பிற நோயினால் காரணங்கள் ஆரம்பத்திலேயே அறியப்பட்டுச் சரி செய்யப்பட்டால், நோய்வழி வந்த பல ஊனங்களைத் தடுக்கலாம். ரிக்கெட்ஸ், இளம் பிள்ளைவாதம் (Polio) போன்ற நோய்களில் நோயின் உக்கிரமான நிலையில் சிம்புகளைச் (Splints) சரியாக உபயோகித்தால் கோணல்களை எளிதில் தடுக்கலாம். 1999 முதல் 2003 வரை மருத்துவக் குழாம் மருத்துவர்களால் 25 மேற்பட்ட சாதரண நடைமுறை வழிமுறைகள், மனித முடவியலை நீக்கப் பின்பற்றப்படுகின்றன.
ஊனங்களில் திருத்த முறைகள்
அறுவை இல்லாமல் திருத்தும் முறை முதலில் கையாளப்பட வேண்டும். சிம்புகள் முடநீக்குச் சாதனங்கள் உபயோகித்தலாலும், இயன்முறை மருத்துவத்தாலும் பல உடல் ஊனங்கள் திருத்தப்படுகின்ற